દક્ષિણ ગુજરાતમાં ફરી બે દિવસથી વરસાદ જામ્યો છે. સુરત, તાપી, ડાંગ, નવસારી અને વલસાડમાંથી એકપણ જિલ્લો કોરો રહ્યો નથી. સૌથી વધુ વરસાદ વઘઈમાં નોંધાયો છે. વાલોડ અને વ્યારામાં 5 ઈંચ ઉપરાંત વરસાદ પડ્યો છે. વરસાદને લીધે વલસાડ, નવસારીના શહેરી વિસ્તારમાં ગરનાળામાં પાણી ભરાયા હતાં. અંબિકા, ઓરંગા નદી બે કાંઠે વહેવા માંડી હતી. તાપી જિલ્લામાં પણ મેઘરાજાએ જળબંબોળ કરાવ્યુ હતું. વ્યારામાં 137 મીમી, સોનગઢ 86 મીમી, વાલોડમાં 133 મીમી, ઉચ્છલમાં 46 મીમી અને ડોલવણમાં મીમી વરસાદ નોંધાયો છે.